Elniukas
55°16′28″ š. pl. 25°38′40″ r. ilg.﻿ / ﻿55.27444°š. pl. 25.64444°r. ilg.﻿ / 55.27444; 25.64444 Elniukas (arba Žiotelės) – ežeras Lietuvoje, Molėtų rajone, 6,5 km į šiaurės rytus nuo Mindūnų, Poviliškio miške. Ežero ilgis iš šiaurės rytų į pietvakarius – 0,41 km, plotis – iki 0,19 km. Altitudė 156,8 m. Krantai aukšti, ištisai apaugę medžiais. Vakaruose kelių metrų ilgio siaura protaka jungiasi su Karosiuko ežeru. Elniuko ežeras nenutekantis, priklauso Stirnių ežero baseinui (Žeimenos upės baseinas).